OpenLLM-France/wikimedia huggingface dataset:
# Damià Isern i Marcó

Damià Isern i Marcó (Palma, Mallorca, 1852- Ciempozuelos Comunitat de Madrid, 27 d'octubre de 1914) va ser un escriptor i assagista mallorquí, teòric del regeneracionisme espanyol, neo-tomista i tradicionalista catòlic.

## Biografia

Va estudiar teologia a la seva ciutat natal, però abandonà els estudis. Posteriorment, es va llicenciar en Dret i Filosofia a les Universitats de Barcelona i de València. Va fixar la seva residència a Madrid, afiliant-se al Partit Carlista, i redactor del seu periòdic, El Siglo Futuro. Poc després, va abandonar també el carlisme i el seu periòdic, formant part dels "mestissos" o mixts, propers al carlisme, però amb una vena liberal, i va ser director del seu diari, La Unión Católica. Des de La Unión Católica va mantenir sonades disputes amb integristes, conservadors i liberals.
El 29 de gener de 1895 fou escollit acadèmic de número de la Reial Acadèmia de Ciències Morals i Polítiques. Va ser elegit diputat a Corts pel districte d'Alcántara (província de Càceres) a les eleccions generals espanyoles de 1896. Es va cartejar amb Miguel de Unamuno, Ramón Menéndez Pidal, Joaquín Costa o José María de Pereda, proper a les seves tesis soci-polítiques. A Madrid, va viure al carrer La Palma, al barri de Malasaña. Va ser respectat per Leopoldo Alas "Clarín". Va morir en el psiquiàtric de Ciempozuelos.

## Obres

* De las evoluciones sociales y los métodos en la política
* Del desastre nacional y sus causas
* De la Defensa Nacional
* De las formas de gobierno ante la ciencia jurídica y los hechos
* De la Democracia, la Libertad y la República en Francia
* Las capitanías generales vacantes: el general Polavieja como militar y como hombre de gobierno
* Problemas y teoremas económicos, sociales y jurídicos
* La Santa Sede y la acción católica en Italia
* Ortí y Lara y su época
* El liberalismo y la libertad
* Cuadrado y sus obras
* Oligarquía y caciquismo
* Del espiritualismo escolástico y las ciencias experimentales

## Referències

* ↑ «Damià Isern i Marcó». Gran Enciclopèdia Catalana. Barcelona: Grup Enciclopèdia Catalana.
* ↑ Fitxa del Congrés dels Diputats
* ↑ Semblanza de Damián Isern

## Enllaços externs

* Somos Malasaña: Damián Isern y Marco
# Dhulbahante

Els dhulbahante, o simplement reer Darawiish, són un sub clan dels harti (descendents de Sayid Harti) de Somàlia al seu torn part de la confederació de clans darod (daarood). Tradicionalment foren enemics dels seus veïns issaq i daarood.
Al segle xix formaven un sultanat (vegeu Sultanat de Dhulbahante). Van lluitar al costat del Mad Mullah (que per la seva mare era un dhulbahante) però en alguns moments es van sotmetre als britànics. Però alguns caps dhulbahante no van abandonar el moviment daraawiish fins al darrer moment quan els britànics van bombardejar la darrera capital Taleex (començaments del 1920). En la guerra (1899-1920) la població dhulbahante es va reduir a la meitat. El seu territori natural és el sud de Sanaag i oest de Nugaal, i els moderns districtes de Sool, Ayn i Togdheer. Alguns dhulbahante viuen a Jubaland i a l'Ogaden.
Modernament estan dividits en quinze clans dirigits per garaads i ugaas. Favorables a la gran Somàlia, foren inicialment considerats més aviat amics de la república de Somalilàndia (que va dominar la regió del 1991 al 2004) per la seva oposició als majeerteen, però tots els caps dels clans van donar suport al Puntland quan va ocupar la major part del país el 2004.

## Referències

* ↑ «Somalia - World Directory of Minorities & Indigenous Peoples» (en anglès britànic). Minority Rights Group International, 19-06-2015. [Consulta: 16 abril 2023].
* ↑ Lewis, I. M.; Samatar, Said S. A Pastoral Democracy: A Study of Pastoralism and Politics Among the Northern Somali of the Horn of Africa (en anglès). James Currey Publishers, 1999, p. 12. ISBN 978-0-85255-280-3.
* ↑ Lewis, I. M. «Clanship and Contract in Northern Somaliland». Africa: Journal of the International African Institute, 29, 3, 1959, pàg. 274–293. DOI: 10.2307/1157617. ISSN: 0001-9720.
* ↑ Samatar, Said S. «MAXAMAD CABDILLE XASAN OF SOMALIA: THE SEARCH FOR THE REAL MULLAH». Northeast African Studies, 1, 1, 1979, pàg. 60–76. ISSN: 0740-9133.
* ↑ Irons, Roy. Churchill and the Mad Mullah of Somaliland: Betrayal and Redemption 1899-1921 (en anglès). Pen and Sword, 2013-11-04, p. 209. ISBN 978-1-78346-380-0.
* ↑ Höhne, Markus V «[https://pure.mpg.de/rest/items/item_922819/component/file_3479315/content Traditional Authorities in Northern Somalia: Transformation of positions and powers]». Max Planck Institute for Social Anthropology Working Papers, 2006, pàg. 1-28. ISSN: 1615-4568 ISSN 1615-4568.
# Conveni de Basilea

El conveni de Basilea de 1989, nom curt amb què és conegut el Conveni de Basilea sobre el control dels moviments transfronterers de residus perillosos i llur recollida és un tractat internacional dissenyat per reduir els moviments de residus perillosos entre les nacions. Va ser creat per evitar que s'exportin deixalles des de països rics cap a països pobres que no tenen ni la tecnologia per tractar-les ni un sistema administratiu per controlar l'eliminació en desabocadors selvatges o al mar.
Cobreix tots els residus tòxics o dolents per al medi ambient tret dels residus radioactius. El tractat es va obrir a la signatura el 21 de març de 1989 i va entrar en vigor el 5 de maig de 1992. L'octubre de l'any 2018, 188 signataris (187 estats així com la Unió Europea) havien ratificat el tractat. Haití i els Estats Units l'han signat, però no l'han ratificat.
La pressió sobre els països pobres quedava forta, i entre els ideals teòrics i la pràctica, el progrés era modest. El 1994, l'Organització de Cooperació i Desenvolupament Econòmic i la Unió Europea van prohibir l'exportació a la resta dels països del conveni. Molts residus són camuflats com a équip de segona ma reutilitzable o per ser desmuntats en components teòricament reutilitzables.
Els Estats signataris es tornen a trobar regularment per actualitzar el conveni. El 2010, a la desena conferència es va adoptar la «Declaració de Cartagena». Els països s'hi comprometen a fomentar estratègies per prevenir i minimitzar la generació de residus perillosos i evitar, en última instància, que s'han d'eliminar, a més de prevenir i minimitzar-ne la generació. El 2019, sota proposició de Noruega a la catorzena trobada dels estats signataris, el conveni va ser eixamplat als residus de plàstica, i n'ha augmentat el grau de perillositat des de 2021.

## Referències

* ↑ Ortega i Cerda, Miquel (coord.); et alii. El Deute ecològic : qui deu a qui?. Barcelona: Icaria, 2004, p. 45-46. ISBN 84-7426-706-4.
* 1 2 «Basel Convention on the Control of Transboundary Movements of Hazardous Wastes and their Disposal» (en anglès). Nacions Unides, 05-05-1992. [Consulta: 18 juliol 2021].
* ↑ «Parties to the Basel Convention [Signants del conveni]» (en anglès). Basel Convention. [Consulta: 19 juliol 2021].
* ↑ «Basel Convention on Hazardous Wastes» (en anglès). Office of Environmental quality. [Consulta: 19 juliol 2021].
* ↑ Ortega i Cerda et alii, 2004, p. 46.
* ↑ Ortega i Cerda et alii, 2004, p. 47-48.
* 1 2 «Noves rutes del plàstic 'brut' espanyol cap a països asiàtics». Regio7, 11-10-2020. [Consulta: 19 juliol 2021].
* ↑ Pentinat, Susana Borràs «Perspectiva del Dret Internacional del Medi Ambient (Segon semestre 2010)». Revista Catalana de Dret Ambiental, 1, 2, 2010. ISSN: 2014-038X.
* ↑ «Plastic Waste amendments [Esmenes sobre els residus de plàstica]» (en anglès). Basel Convention, 24 abril 2019 - 10 maig 2019. [Consulta: 19 juliol 2021].
# Txitàievo

Txitàievo (en rus: Читаево) és un poble de la República de Komi, a Rússia, segons el cens del 2010 tenia 281 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Sarah Roemer

Sarah Christine Roemer (San Diego, Califòrnia, 28 d'agost de 1984) és una actriu estatunidenca.

## Carrera

Descoberta en els seus anys d'institut mentre comprava cafè a un 7-Eleven local, Roemer va treballar com a model durant uns anys però no va debutar al cinema fins al 2006, amb un paper menor al film independent Wristcutters: A Love Story, i ja més destacadament a la pel·lícula The Grudge 2. Va ser però l'any següent on va passar a tenir un paper protagonista al costat de Shia LaBeouf al film Disturbia.
D'aleshores ençà, ha tingut papers protagonistes i secundaris en diverses pel·lícules. En 2010 i 2011 va comptar igualment amb un paper principal a la sèrie de televisió The Event.

## Filmografia
### Cinema

| Any | Pel·lícula | Paper | Notes |
| 2006 | Wristcutters: A Love Story | Rachel | Debut cinematogràfic |
| 2006 | The Grudge 2 | Lacey | |
| 2007 | Disturbia | Ashley Carlson | |
| 2007 | Cutlass | Eve | |
| 2008 | Asylum | Madison | |
| 2009 | Fired Up | Carly Davidson | |
| 2009 | Sempre al teu costat, Hachiko | Andy Wilson | |
| 2009 | Falling Up | Scarlett Dowling | |
| 2010 | Locked In | Emma | |
| 2010 | Waking Madison | Madison Walker | |
| 2010 | The Con Artist | Kristen | |

### Televisió

| Any | Programa | Descripció | Paper |
| 2010 - 2011 | The Event | Sèrie | Leila Buchanan |
| 2011 | Hawaii 5.0 | Sèrie | Marissa Garcia |
| 2012 | Daybreak | Sèrie | Sarah |
| 2013-2014 | Chosen | Avery Sharp |
# Woodmont

Woodmont és una població dels Estats Units a l'estat de Connecticut. Segons el cens del 2000 tenia 1.711 habitants.

## Demografia

Segons el cens del 2000, Woodmont tenia 1.711 habitants, 762 habitatges, i 447 famílies. La densitat de població era de 2.359,4 habitants/km².
Dels 762 habitatges en un 23,8% hi vivien nens de menys de 18 anys, en un 45,1% hi vivien parelles casades, en un 10,1% dones solteres, i en un 41,3% no eren unitats familiars. En el 34,4% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,91.
Per edats la població es repartia de la següent manera: un 19,5% tenia menys de 18 anys, un 5,8% entre 18 i 24, un 33% entre 25 i 44, un 27,8% de 45 a 60 i un 13,9% 65 anys o més.
L'edat mediana era de 41 anys. Per cada 100 dones de 18 o més anys hi havia 93,7 homes.
La renda mediana per habitatge era de 61.473 $ i la renda mediana per família de 73.281 $. Els homes tenien una renda mediana de 41.842 $ mentre que les dones 41.354 $. La renda per capita de la població era de 32.126 $. Aproximadament l'1,4% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Woodmont». American Fact Finder. Oficina del Cens dels Estats Units, 12-01-2010.
# Paris (Missouri)

Paris és una població dels Estats Units a l'estat de Missouri. Segons el cens del 2000 tenia 1.529 habitants.

## Demografia

Segons el cens del 2000, Paris tenia 1.529 habitants, 603 habitatges, i 364 famílies. La densitat de població era de 476,1 habitants per km².
Dels 603 habitatges en un 27% hi vivien nens de menys de 18 anys, en un 48,4% hi vivien parelles casades, en un 9,1% dones solteres, i en un 39,6% no eren unitats familiars. En el 36,3% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,03.
Per edats la població es repartia de la següent manera: un 22,8% tenia menys de 18 anys, un 7,3% entre 18 i 24, un 21,4% entre 25 i 44, un 20% de 45 a 60 i un 28,5% 65 anys o més.
L'edat mediana era de 44 anys. Per cada 100 dones de 18 o més anys hi havia 77,7 homes.
La renda mediana per habitatge era de 29.556 $ i la renda mediana per família de 36.917 $. Els homes tenien una renda mediana de 27.813 $ mentre que les dones 18.580 $. La renda per capita de la població era de 14.980 $. Entorn del 5,8% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Paris». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Lednevo

Lednevo (en rus: Леднево) és un poble de l'óblast de Vladímir, a Rússia, segons el cens del 2010 tenia 39 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Pires

Pires (Pyres, Πύρης) fou un escriptor grec nadiu de Milet de la primera part del segle III aC.
Pires escrivia en l'estil poètic anomenat jònic obres de caràcter lasciu, de les quals el principal exponent fou Sòtades de Maronea, que va viure algun temps després de Pires, vers la meitat del segle III aC.

## Referències

* Pyres Arxivat 2012-10-19 a Wayback Machine. a Smith, William (editor). A Dictionary of Greek and Roman Biography and Mythology (en anglès), 1870.
Viccionari
# Estació de Sagrada Família

Mapa Metro Línia 2 :
Mapa Metro Línia 5 :
Mapa línia Poblenou-UAB i L8 :
Sagrada Família és una estació de les línies L2 i L5 del Metro de Barcelona situada sota el Carrer Marina l'estació de la L2 i sota el Carrer Provença l'estació de la L5 al districte de l'Eixample de Barcelona. L'estació es troba a la vora de la Sagrada Família amb la que les andanes de les dues línies formen un angle de 90° al nord d'aquesta.
El 1970 es va inaugurar l'estació de la L5 del Metro de Barcelona. Força anys més tard, el 1995 es va inaugurar l'estació de la L2 com a capçalera del primer tram d'aquesta entre aquí i Sant Antoni.

## Serveis ferroviaris

Metro de Barcelona :
| Procedència/Destinació | < | Línia | > | Procedència/Destinació |
| Paral·lel | Monumental | | Encants | Badalona Pompeu Fabra |
| Cornellà Centre | Verdaguer | | Sant Pau | Dos de Maig | Vall d'Hebron |

## Accessos

* Carrer Provença (enllaç L2)
* Plaça de Gaudí
* Enllaç L5
* Carrer Marina

## Galeria d'imatges

* Accés a l'estació al xamfrà de Mallorca / Marina
* Mosaic del vestíbul
* Unitat de la sèrie 9000 a l'estació de la L2

## Projectes

El "Pacte nacional per a les infraestructures" i el Pla Director d'Infraestructures 2009-2018 de l'Autoritat del Transport Metropolità (ATM) preveu l'ampliació de la línia 8 del metro de Barcelona fins al Parc del Besòs passant per aquesta estació.

## Vegeu també

* Metro de Barcelona
* Xarxa ferroviària de Catalunya

## Referències

* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 2014-02-21. [Consulta: 21 setembre 2010].
* ↑ PDI 2009-2018, pàg. 167.
* ↑ «Perllongament de la línia Llobregat-Anoia dels FGC. TRAM: Plaça Espanya-Francesc Macià-Glòries-Besòs. Estudi de demanda» (PDF). Generalitat de Catalunya, 01-03-2004. [Consulta: 24 agost 2011].
# Woodmere (Nova York)

Woodmere és una concentració de població designada pel cens dels Estats Units a l'estat de Nova York. Segons el cens del 2000 tenia 16.447 habitants.

## Demografia

Segons el cens del 2000, Woodmere tenia 16.447 habitants, 5.349 habitatges, i 4.525 famílies. La densitat de població era de 2.480,6 habitants per km².
Dels 5.349 habitatges en un 38,8% hi vivien nens de menys de 18 anys, en un 76,5% hi vivien parelles casades, en un 5,7% dones solteres, i en un 15,4% no eren unitats familiars. En el 13,7% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,01 i el nombre mitjà de persones que vivien en cada família era de 3,32.
Per edats la població es repartia de la següent manera: un 28% tenia menys de 18 anys, un 5,8% entre 18 i 24, un 23,2% entre 25 i 44, un 25,7% de 45 a 60 i un 17,3% 65 anys o més.
L'edat mediana era de 41 anys. Per cada 100 dones de 18 o més anys hi havia 91,6 homes.
La renda mediana per habitatge era de 93.212 $ i la renda mediana per família de 119.402 $. Els homes tenien una renda mediana de 76.266 $ mentre que les dones 41.393 $. La renda per capita de la població era de 41.699 $. Entorn del 3,5% de les famílies i el 4,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodmere». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Woodmere». American Fact Finder. Oficina del Cens dels Estats Units, 12-01-2010.
# Paris (Illinois)

Paris és una població dels Estats Units a l'estat d'Illinois. Segons el cens del 2000 tenia 9.077 habitants.

## Demografia

Segons el cens del 2000, Paris tenia 9.077 habitants, 3.874 habitatges, i 2.382 famílies. La densitat de població era de 728,6 habitants/km².
Dels 3.874 habitatges en un 27,7% hi vivien nens de menys de 18 anys, en un 45,1% hi vivien parelles casades, en un 12,1% dones solteres, i en un 38,5% no eren unitats familiars. En el 34% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,8% tenia menys de 18 anys, un 9% entre 18 i 24, un 26% entre 25 i 44, un 21,6% de 45 a 60 i un 19,6% 65 anys o més.
L'edat mediana era de 39 anys. Per cada 100 dones de 18 o més anys hi havia 83,5 homes.
La renda mediana per habitatge era de 30.902 $ i la renda mediana per família de 37.872 $. Els homes tenien una renda mediana de 28.750 $ mentre que les dones 20.673 $. La renda per capita de la població era de 17.750 $. Aproximadament el 8,9% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Paris». American Fact Finder. Oficina del Cens dels Estats Units, 12-01-2010.
Viccionari
# Zatín

Zatín és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1233.
# Districte Qiaoxi (Shijiazhuang)

El Districte Qiaoxi (xinès tradicional: 橋西區, xinès simplificat: 桥西区, pinyin: Qiáoxi Qū) is a districte de Shijiazhuang, la capital de la província de Hebei, Xina.

## Divisions Administratives

Llista de subdistrictes:
* Subdistricte Dongli (东里街道), Subdistricte Zhongshan Road (中山路街道), Subdistricte Nanchang (南长街道), Subdistricte Weiming (维明街道), Subdistricte Yuxi (裕西街道), Subdistricte Youyi (友谊街道), Subdistricte Hongqi (红旗街道), Subdistricte Xinshi (新石街道), Subdistricte Yuandong (苑东街道), Subdistricte Xili (西里街道), Subdistricte Zhentou (振头街道)
L'únic municipi és el Municipi Liuying (留营乡)
# Cova de les Creus

La cova de les Creus és un abric del municipi de Montblanc (Conca de Barberà) amb representacions de pintura rupestre protegides com a Patrimoni de la Humanitat en el conjunt de l'Art rupestre de l'arc mediterrani de la península Ibèrica. Està situada en la pedania de Rojals, en els cingles del barranc de les Cometes, o Escometes, de la carena de la Bartra.

## Cova

La cova de les Creus és un abric orientat al sud, d'uns 10 metres de llargada per uns 6 de fondària en el punt màxim, i 3 m d'altura. Sobre el terra de l'abric, existeixen dos blocs despresos, alguns de proporcions considerables, com el que es troba enfront de les figures 2 a 5. L'abric en general presenta un estat de conservació força precari, amb colades d'aigua que són abundant i actives.
Aquest jaciment i el de Mas d'en Carles van ser descoberts l'any 1927 per J. Iglesias, col·laborador habitual de Salvador Vilaseca. L'estudi de les pintures no es va reprendre fins a l'any 1983.

## Pintures rupestres

Les figures estan situades a partir de la part central dreta de la cavitat, però s'agrupen preferentment a la zona dreta de l'abric. Es comptabilitzen un total de cinc elements, tots de color vermell, excepte un element esquemàtic ataronjat. El jaciment s'integra perfectament en el grup de jaciments que l'envolten: Mas d'en Carles i Britus.
La figura 1 és un antropomorf, una figura incompleta en el seu costat esquerre formada per un traç central molt irregular que possiblement en la zona mitjana era creuat per un altre del qual en resten fragments que es concentren a l'extrem dret. El traç central presenta en la part superior un altre traç encorbat que arriba a travessar la línia horitzontal. La conservació és dolenta amb la pintura esvaïda.
La figura 2 són restes d'un element més o menys ovalat dividit per un traç vertical que es perllonga uns quants centímetres. L'arc esquerre està força apuntat. És l'element més significatiu del conjunt; correspon a les anomenades figures humanes en "phi" segons la tipologia de H. Breuil i P. Acosta. Cal fer constar que aquest tipus constitueix la base de certs ídols oculats.
Les figures 3 i 4 són digitacions, uns elements més o menys ovalats dividits per un traç vertical que es perllonga uns quants centímetres. L'arc esquerre està força apuntat.
La figura 5 és ancoriforme. És un element esquemàtic format per un traç vertical que en l'extrem superior és travessat per un traç horitzontal de mida menor. La seva forma l'emparenta amb les denominades figures humanes del tipus "T" i en "phi". El traç d'aquesta representació és poc homogeni, ja que el suport en aquesta zona és especialment irregular.

## Referències

* 1 2 3 4 5 6 «Cova de les Creus». Inventari arqueològic i paleontològic (Arqueodada). Direcció General del Patrimoni Cultural de la Generalitat de Catalunya. [Consulta: 10 setembre 2015].

## Enllaços externs

* Cova de les Creus (Montblanc, Conca de Barberà), gencat.cat.
# Jarno Van Mingeroet

Jarno Van Mingeroet (Dendermonde, 23 de setembre de 1977) va ser un ciclista belga, professional del 2005 al 2008.

## Palmarès

* 2005
** 1r al Beverbeek Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Estació de Saint-Just-en-Chaussée

L'estació de Saint-Just-en-Chaussée és una estació ferroviària situada al municipi francès de Saint-Just-en-Chaussée (al departament de l'Oise).
És servida pels trens del TER Picardie. També hi ha un servei d'autobusos a Montdidier.
| Provinença | Estació anterior | Línia | Estació següent | Destinació |
| Amiens | Gannes | TER Picardie | Saint-Rémy-en-l'Eau | Paris-Nord |

## Referències

* ↑ «TER Hauts-de-France - Horaires et informations pratiques au départ de la gare de Saint-Just-en-Chaussée». [Consulta: 9 gener 2021].